钦定古今图书集成/明伦汇编/氏族典/第099卷 > 《廖用贤尚友录》 > 殳邦清
## 钦定古今图书集成/明伦汇编/氏族典/第099卷 > 《廖用贤尚友录》 > 殳邦清

按《浙江通志》：“邦清，字凤仪，秀水凤池里人。七岁丧父，
哀毁如成人。养母竭尽子职。母卒，擗踊庐墓，动遵古
礼。季父客死，邦清负骸归葬。妻亡，矢不再娶。二子相
舜，赞舜事，邦清曲意承欢，晨昏温凊必谨，一门雍肃。
郡守高其行，举乡饮宾，守道旌其庐，王庭为立传。”